stanford-oval/wikipedia huggingface dataset:
Ayabe
Talous

Tunnettu elinkeino alueella on jo vuosisatoja ollut vaatetusteollisuus. Siitä juontuu kaupungin nimikin, jonka alkuosa merkitsee kimonokankaan kudontaa.
Vaatetusteollisuuden vaikutuksesta alueen naiset ovat tottuneet käymään työssä kodin ulkopuolella. Niinpä alueelle on sijoittunut myös muuta teollisuutta, jossa on tarjolla työpaikkoja naisille. Esimerkkinä mainittakoon Omronin sairaalaelektroniikan kokoonpanotehdas. Nykyisin teollisuuteen tulee työntekijöitä myös muista maista, varsinkin Etelä-Amerikasta ja Filippiineiltä.
Yurajoen laakso on hedelmällinen, joten kaupunki on kehittynyt myös maatalouden varassa. Siellä toimii maatalouteen erikoistunut ammattikorkeakoulu. Maatalouselinkeinon parissa on nykyisin noin 3 500 taloutta. Tuotteita ovat riisi, vihannekset ja hedelmät.
Nähtävyydet > Kurotani-washi

Ayaben pohjoisrajalla syrjäisessä laaksossa on pieni Kurotanin kylä, jossa vaalitaan ikivanhaa paperinvalmistustekniikkaa, Kurotani-washi. Paperi valmistetaan käsityönä huolellisen prosessin kautta laaksossa kasvavan pensaan kuorisäikeistä. Paikan paperinvalmistus on peräisin ajalta, jolloin eräs alakynteen joutunut samuraijoukko piileskeli kyseisessä laaksossa, ja alkoi valmistaa elantonsa hankkimiseksi paperia.
Nähtävyydet > Tenmonkan PAO

Kaupungin läheisellä kukkulalla on tähtitorni Tenmonkan PAO. Koska kaupunki on melko pieni ja ympäröivät vuoret suojaavat, valosaaste on melko vähäistä. Tähtitornissa on 95 cm:n peilikaukoputki.
Nähtävyydet > Ōmoto

Ayaben kaupungin keskustan tuntumassa sijaitsee Ōmoto-uskonnon päätemppeli. Temppelialue on kaupungin kokoon verrattuna suuri. Uskonnollinen liike perustettiin vuonna 1892 ja sillä on oman ilmoituksensa mukaan noin 170 000 kannattajaa eri puolilla. Ōmoto luokitellaan yleensä šintolaisuudesta erkaantuneeksi haaraksi. Sen erikoisuutena on, että liikkeen johdossa on aina ollut nainen.
Liikenne > Rautatie

Ayaben kautta kulkee JR Nishi-Nihon -yhtiön San’in-päälinja Kiotosta Fukuchiyamaan. Ayabe on risteysasema, josta erkanee Maizuru-linja. Kaupungin alueen muut asemat ovat Yamaga ja Takatsu sekä Maizurun suuntaan Fuchigaki ja Umezako.
Liikenne > Moottoritiet

Ayaben kautta kulkee Maizuru–Wakasa-moottoritie Kōben ja Osakan suuntaan. Kyōto-jūkan-moottoritien osuus Ayabesta Miyazuun valmistui vuonna 2003.
Aiheesta muualla

Kuvia tai muita tiedostoja aiheesta Ayabe Wikimedia Commonsissa
Kaupungin internetsivut (japaniksi)
Ōmoto-uskonnon rakennus Chōseiden
Narodnost

Narodnost (ven.  народность) on Venäjällä ja Neuvostoliitossa yhteiskunnallisessa keskustelussa sekä kulttuuripolitiikassa vaikuttanut näkemys tai virallinen oppi kansallistunteesta ja kansallismielisyydestä. Sen merkitys on vaihdellut eri aikoina.
Yleenä narodnost tarkoittaa vallalla ollutta tunnetta kuulumisesta kansaan sekä kansanluonnetta. Usein sillä viitataan tavallisten kansanihmisten perusolemukseen. Sillä voidaan myös viitata kansanryhmään, joka jakaa yhteisen kansallisen identiteetin.
Narodnost-käsitteen tausta on 1800-luvun alussa. Vuonna 1833 keisari Nikolai I:n opetusministeri kreivi Sergei Uvarov julisti, että virallinen kansallisaate nojasi kolmeen periaatteeseen: ortodoksiseen uskoon, itsevaltiuteen ja kansallisuuteen. Kansallisuus (narodnost) kuvasi Venäjän kansan ominaislaatua, sen vakaata halua puolustaa vahvasti ja uskollisesti hallitsijasukua ja hallintoa. Myös 1800-luvun lopussa hallinnut keisari Aleksanteri III katsoi, että parlamentarismi ja länsimainen liberalismi eivät pelastaisi Venäjää anarkistien ja vallankumouksellisten kaaokselta ja kansankiihotukselta. Pelastuksen toisivat kolme perinteistä tukipilaria: ortodoksinen usko, itsevaltius ja narodnost.
Kirjallisuudentutkimuksessa narodnost tarkoitti alun perin uskollisuutta Venäjän omaleimaiselle kansanomaiselle kulttuuriperinnölle, mutta Nikolai Dobroljubovin kaltaisten radikaalien kriitikoiden käsissä narodnostista tuli yhteiskunnallisen vastuun mittari, jolla punnittiin sekä kirjailijan taitoa kuvata tavallisen kansan pyrkimyksiä että kykyä saattaa kirjallisuus massojen ulottuville. Näistä arvoista tuli sittemmin Neuvostoliiton virallisesti hyväksytyn kirjallisuustyylin eli sosialistisen realismin peruselementtejä.
Nallipyssy

Nallipyssy
Nallipyssy on leikkiase, jossa käytetään nalliksi kutsuttuja, salamavalojauhetta sisältäviä räjähdepanoksia tuliaseen laukeamisesta syntyvän ääneen ja savun jäljittelemiseksi. Tavallisimmissa nallipyssyissä käytetään paperinauhassa tai pyöreässä muoviaihiossa olevia nalleja. Nallipyssyjen nallit kuuluvat Suomessa räjähdeasetuksen sijaan lelujen turvallisuudesta annetun lain soveltamisalaan, jolloin muihin kuin leluiksi luettaviin pyroteknisiin tuotteisiin, kuten paukkuserpentiiniin sovellettava 18 vuoden luovutusikäraja ei koske niitä.
Aiheesta muualla

NicholsCapGuns.com Internet-sivusto
Bir Ali

| Bir Ali |
| --- | --- |
 Näkymä Bir Aliin.
 Bir Ali
 Koordinaatit: 14°01′30″N, 48°20′31″E 
Valtio:   Jemen
Maakunta:  Šabwa
Infobox OKVirheellinen NIMI-arvo: 
Bir Ali on kaupunki Jemenin rannikolla Šabwan maakunnassa. Sen vieressä sijaitsevat muinaisen Qanan satamakaupungin rauniot. Nykyisin paikka on sisämaasta tulevan öljyputken päätepiste.
Maantiede

Bir Ali sijaitsee Jemenin rannikolla Šabwan maakunnan eteläosassa noin 240 kilometriä Adenin kaupungista itään.
Kaupunki on suojaisella pienellä lahdella. Ympärillä on useita pieniä tuliperäisiä saaria ja lounaassa sijaitsee Hisn al-Ghurabin pieni vuori.
Historia

Nykyisen Bir Alin kylän vieressä sijaitsi Qanan vanha satama. Paikalta löydetyt rauniot yhdistettiin muinaiseen Qanaan ensimmäisen kerran vuonna 1834. Qanan rauniot koostuvat Hisn al-Ghurabin kukkulalla sijaitsevasta linnoituksesta sekä asutuksesta sen alapuolella. Paikka on peräisin ilmeisesti ensimmäiseltä vuosisadalta ajanlaskun alun jälkeen. Qana oli aikanaan Hadramautin tärkein satama ja Hadramaut tunnettiin puolestaan erityisesti frankinsensin tuotantoalueena. Qanasta frankinsensia vietiin maitse Maribin kautta kulkevia reittejä pitkin Välimeren alueelle.
Myöhemmin Bir Ali oli pieni kalastajakylä. Sen merkitys kasvoi kuitenkin huomattavasti 1980-luvulla. Vuonna 1987 Bir Alista päätettiin tehdä Etelä-Jemenin Šabwan öljykentältä saapuvan öljyputken päätepiste. Rakennustyöt paikalla valmistuivat vuonna 1991.
Talous

Šabwa on Jemenin kolmanneksi suurin öljyntuotantoalue. Bir Aliin tulevan öljyputken pituus on 207 kilometriä ja kapasiteetti 135 000 tynnyriä päivässä. Bir Alin satamassa on viisi öljysäiliötä, joiden kapasiteetti yhteensä on 630 000 tynnyriä. Jemeniläiset sijoittajat ovat pyrkineet myös kehittämään paikallista matkailualaa.
Rannikkoa.
Kuivattua kalaa.
Bruce Woodcock

| Bruce Woodcock> Henkilötiedot |
| --- | --- |
Syntynyt: 18. tammikuuta 1921 Doncaster, Englanti
Kuollut: 21. joulukuuta 1997 (76 vuotta) Doncaster, Englanti
Kansalaisuus:  Englanti
Nyrkkeilijä
Pituus:  184 cm
Painoluokka:  raskassarja
Ammattilaistilastot
Ottelut:  39
Voitot:  35
– tyrmäysvoitot:  31
Tappiot:  4
Ratkaisemattomat:  0
Ei tuomiota/ mitätöity:  0
Aiheesta muualla
brucewoodcockboxer.co.uk
Bruce Woodcock (18. tammikuuta 1921 Doncaster, Englanti – 21. joulukuuta 1997 Doncaster, Englanti) oli englantilainen raskaan keskisarjan ja raskaan sarjan nyrkkeilijä, jonka amatööriura ajoittui 1930-luvun lopulta vuoteen 1942. Sen jälkeen hän siirtyi ammattilaiseksi ja ammattilaisten raskaansarjan Brittiläisen imperiumin mestaruustitteliä hän hallitsi vuosina 1945-1950 ja Euroopan mestaruustitteliä vuosina 1946-1949. Brittiläisen imperiumin tittelin hän menetti marraskuussa 1950 maanmiehelleen Jack Gardnerille. Tavoittellessaan MM-titteliä Woodcock joutui luopumaan Euroopan mestaruustittelistään vuonna 1949.
Nyrkkeilyura amatöörinä

Bruce Woodcock aloitti nyrkkeilyuransa 1930-luvulla. Hänet valittiin edustamaan Englantia vuoden 1939 Dublinin EM-kisoihin, joissa hän nyrkkeili raskaassa keskisarjassa eli painoluokassa alle 79,4 kg. Ensimmäinen vastustaja oli Saksan Heinz Koppers, jonka hän voitti pistein. Välierässä vastaan tuli Puolan Franciszek Szymura, jolle Woodcock hävisi pistein. Ottelussa pronssimitalista hän kohtasi Unkarin kokeneen Lajos Szigetin, jolle hän hävisi pistein.
Nyrkkeilyura ammattilaisena

Pian EM-kisojen jälkeen käynnistynyt Toinen maailmansota keskeytti erityisesti amatöörien urheilutoiminnan. Woodcock siirtyi ammattilaiseksi tammikuussa 1942. Bruce Woodcockin ura sodanajan Britanniassa oli menestyksellinen. Hän otteli voitosta voittoon paikallisia vastustajia vastaan. Hän pääsi heti sodan jälkeen 20 voittamansa ottelun jälkeen heinäkuussa 1945 otteluun kokeneen Jack Londonin kanssa. Woodcock voitti ottelun tyrmäyksellä 6. erässä. Näin hän oli Britannian ja Brittiläisen imperiumin raskaansarjan mestari. Syyskuussa 1945 Woodcock oli the Ringin listalla noussut raskaassa sarjassa mestari Joe Louisin toiseksi haastajaksi. Voitokkaiden paikallisten otteluiden jälkeen hän otteli toukokuussa 1946 ensimmäisen kerran Yhdysvalloissa New Yorkin Madison Square Gardenin kehässä. Vastaan tuli kokenut Tami Mauriello, joka oli voittanut edellisen vuoden syyskuussa mm. suomalaisen Gunnar Bärlundin pistein. Woodcock koki ensimmäisen kerran tappion keskeytyksellä 5. erässä. Palattuaan Britanniaan Woodcock jatkoi uraansa menestyksellisesti. Voitto raskaan keskisarjan mestarista Freddie Millsistä tuli kesäkuussa, ja heinäkuussa 1946 voitto tyrmäyksellä 6. erässä Ranskan Albert Renetistä avoimeksi tulleesta raskaansarjan Euroopan mestaruudesta.
Näin heinäkuussa 1946 Bruce Woodcock oli raskaansarjan Britannian, Brittiläisen imperiumin ja Euroopan mestari. Sen jälkeen hän otteli menestyksellisesti Yhdysvaltain Gus Lesnevichiä, Ranskan Georges Martinia ja Ruotsin Nils Anderssonia vastaan. Maaliskuussa 1947 hän puolusti menestyksellisesti Euroopan mestaruuttaan Ranskan Stephane Olekin pistein. Seuraavassa kuussa hän kohtasi kokeneen amerikkalaisen Joe Baksin, joka tyrmäsi Woodcockin 7. erässä. Sen jälkeen Woodcock piti taukoa urallaan ja astui kehään vasta lähes 1,5 vuotta myöhemmin eli syyskuussa 1948. Hän kohtasi silloin amerikkalaisen Lee Oman voittaen tyrmäyksellä 4. erässä ja sen jälkeen toisen amerikkalaisen maailmanlistatasoisen Lee Savoldin, josta tuli myös voitto keskeytyksellä. Kesäkuussa 1949 Woodcock puolusti titteleitään maanmiestään Fredie Millsiä vastaan White City Stadionilla voittaen tyrmäyksellä 14. erässä. Vuotta 1950 pidettiin yleisesti Woodcockin vuotena päästä MM-otteluun. Woodcock luopui tämän vuoksi Euroopan mestaruustittelistään. Kesäkuussa 1950 hän otteli uudelleen amerikkalaista Lee Savoldia vastaan, mutta koki tyrmäystappion 4. erässä. Sen jälkeen hän otteli enää kerran marraskuussa 1950 vastustajanaan maanmies Jack Gardner. Woodcock hävisi ottelun tyrmääyksellä 14. erässä. Näin Gardnerista tuli uusi Britannian ja Brittiläisen imperiumin raskaansarjan mestari. Woodcock otteli ammattilisurallaan 39 ottelua, joista voitti 35 ja koki neljä tappiota.
Uransa jälkeen Bruce Woodcock toimi uusien nyrkkeilykykyjen arvioijana ja myöhemmin pubin omistajana Edlingtonissa.
Nautapaarmat

| Tabanus |
| --- | --- |
 Tabanus bromius
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Alaluokka::  Siipikantaiset Pterygota
Ylälahko::  Neoptera
Lahko::  Kaksisiipiset Diptera
Alalahko::  Kärpäset Brachycera
Heimo::  Paarmat Tabanidae
Alaheimo::  Tabaninae
Suku::  Nautapaarmat Tabanus  Linnaeus, 1758
Katso myös
   Nautapaarmat Wikispeciesissä   Nautapaarmat Commonsissa 
Infobox OKNimi-testi OK: 
Tabanus eli nautapaarmat on paarmoihin kuuluva kärpässuku. Suvun nimi tulee roomalaisten käyttämästä sanasta, jolla viitattiin pureviin kärpäsiin. Suvun lajeista suomessa tunnetuin on nautapaarma (T. bovinus), joka kiusaa yleisesti kotieläimiä, kuten nautoja ja hevosia, mutta pistää harvemmin ihmistä.
Suvun lajit ovat varsin kookkaita, tyypillisesti vajaasta senttimetristä kolmeen senttimetriin pitkiä. Tabanus-suvun paarmojen lentoääni on voimakas surina, mikä yhdessä suuren koon kanssa tekee niiden läheisyydestä helposti havaittavaa. Silmät ovat suuret ja väriltään tavallisesti ruskeat, joskin myös paarmoille tyypillistä metallinkiiltoa esiintyy joillakin lajeilla. Siivet ovat yleensä kirkkaat, mutta muutamilla lajeilla niissä esiintyy tummaa kuviointia. Siivet ovat levossa tavallisesti suipon kolmiomaisessa asennossa.
Veriaterian saatuaan naaras tuottaa 200–300 munaa, jotka se jättää heinikkoon tai kasvien lehdille. Toukat ovat petoja ja elävät lajista riippuen vedessä tai kosteassa maaperässä. Joidenkin lajien toukat voivat purra kipeästi käsiteltäessä. Koiraat elävät muiden paarmojen tapaan kasvien medellä.
Suomessa esiintyviä lajeja

Suomessa on tavattu 6 sukuun kuuluvaa paarmalajia.
Syysnautapaarma (Tabanus autumnalis)
Vaaleanautapaarma eli nautapaarma (Tabanus bovinus)
Kirjonautapaarma (Tabanus bromius)
Neliönautapaarma (Tabanus cordiger)
Pikkunautapaarma (Tabanus maculicornis)
Tummanautapaarma (Tabanus sudeticus)
Aikaisemmin listalle on kuulunut myös Tabanus miki, mutta tämä on perustunut virheelliseen määritykseen, eikä T. miki kuulu Suomen lajistoon.
Aiheesta muualla

Laji.fi: Nautapaarmat (Tabanus)
ITIS: Tabanus (englanniksi)
Deer and Horse Flies (Arkistoitu – Internet Archive) (englanniksi)
Neil Postman

Neil Postman (8. maaliskuuta 1931 New York – 5. lokakuuta 2003 New York) oli yhdysvaltalainen yhteiskuntatieteilijä, mediatutkija ja kulttuurikeskustelija.
Postman valmistui New Yorkin valtionyliopistosta 1953 ja väitteli kasvatustieteistä Columbian yliopistossa. Vuonna 1959 hän alkoi opettaa New Yorkin yliopistossa ja hänet nimitettiin professoriksi 1993. Postman toimi yli 40-vuotisen akateemisen uransa ajan New Yorkin yliopistossa. Hänen innoittajiaan olivat klassinen kulttuuri ja valistusajattelu.[lähde? ]
Teoksia

Postman, Neil & Weingartner, Charles: Uutta luova opetus.  (Teaching as a Subversive Activity, 1969)  Suomentanut Olli Arrakoski. Gummerus, 1970.
Lyhenevä lapsuus.  (The Disappearence of Childhood, 1982)  Suomentanut Ilkka Rekiaro. WSOY, 1985.
Huvitamme itsemme hengiltä. Julkinen keskustelu viihteen valtakaudella.  ((Amusing Ourselves to Death. Public Discourse in the Age of Show Business, 1985.) Suomentanut Ilkka Rekiaro)  Helsinki:  WSOY, 1987.  ISBN 951-0-14027-9.
Myron

Myron (m.kreik. Μύρων, Myrōn) voi viitata seuraaviin:
Myron Eleutherailainen (n. 500–440 eaa.), kuvanveistäjä
Myron Prieneläinen (n. 200-luku eaa.), historioitsija
Myron Sikyonilainen (600-luku eaa.), Sikyonin tyranni ja Olympian kisojen 648 eaa. voittaja
Myron (1. vuosisata eaa.), yksi Mithridates VI:n kenraaleista
Pyhä Myron Kyzikoslainen (k. n. 251), pappi ja marttyyri
Pyhä Myron Kreetalainen (n. 250–350), Kreetan piispa
Pyhä Myron Kreetalainen (k. 1793), räätäli ja uusmarttyyri
Myron, vesivaletarhakäärmeiden suku
Chantelle Boye-Hlorkah

Chantelle Boye-Hlorkah toukokuussa 2017.
Chantelle Boye-Hlorkah (s. 8. syyskuuta 1995) on englantilainen jalkapalloilija, joka on pelipaikaltaan pääasiassa hyökkääjä. Hän edustaa Englannin Superliigassa pelaavaa Evertonia.
Boye-Hlorkah nousi Evertonin junioreista edustusjoukkueeseen 17-vuotiaana vuonna 2013. Loukkaantumiset pitivät häntä sivussa, ja hän palasi pääsarjatasolle muutaman välivuoden jälkeen kaudella 2017–2018. Hän on pelannut Evertonissa kaikkiaan 57 liigaottelua ja tehnyt niissä seitsemän maalia.
Boye-Hlorkah on pelannut Englannin nuorisomaajoukkueissa.
Musashi (1940)

| Musashi / 武蔵 |
| --- | --- |
 Musashi

Aluksen vaiheet
Rakentaja:  Mitsubishi, Nagasaki
Kölinlasku:  29. elokuuta 1938
Laskettu vesille:  1. marraskuuta 1940
Palveluskäyttöön:  5. elokuuta 1942
Poistui palveluskäytöstä:  upotettu 24. lokakuuta 1944
Tekniset tiedot
Uppouma:  68 200 t
Pituus:  263 m (kokonaispituus) 256 m (vesilinja)
Leveys:  38,9 m
Syväys:  11 metriä
Koneteho:  12 × Kanpon-höyrykattilaa, 4 höyryturbiinia 150 000 hv (110 MW)
Nopeus:  27 solmua (50 km/h)
Miehistöä:  2 399
Panssarointi:  650 mm tykkien etupanssari 400 mm sivupanssari, 20 asteen kulmassa 200 mm panssarikansi
Aseistus
Aseistus:  9 × 46 cm tykkiä(3×3) 12 × 15,5 cm tykkiä(4×3) 12 × 12,7 cm tykkiä(6×2) 24 × 25 mm ilmatorjuntatykkiä (8×3) 4 × 13 mm ilmatorjuntatykkiä (2×2)
Musashi (jap. 武蔵) oli keisarillisen Japanin laivaston Yamato-luokan taistelulaiva, joka sai nimensä muinaisesta Musashin provinssista. Sisaraluksensa Yamaton kanssa se edusti maailman suurinta, raskaiten panssaroitua ja aseistettua valmistettua taistelulaivaluokkaa.
Valmistus

Kesäkuussa 1937 Mitsubishin Nagasakin telakan johtaja Kensuke Watanabe ja veistämön päällikkö Kumao Baba saivat käskyn valmistella telakka uuden taistelulaivasarjan valmistamiseksi. Telakka-allas numero kahden laajennus oli alun perin innoittanut laivaston virkamiehet tarjoamaan rakennusprojektia Mitsubishille. Musashi rakennettiin valtavien peitteiden takana, jotta lahden toisella puolella olleesta Yhdysvaltain konsulaatista ei nähtäisi rakentamista. Alus laskettiin vesille 1. marraskuuta 1940 ja seuraavat 18 kuukautta käytettiin laivan varusteluun. Valmistumisajankohtaa muutettiin useaan kertaan laivaston muuttuneiden vaatimusten takia (mm. laivan tykkien panssaroinnin vahventamisen ja ylimääräisten kommunikointivälineiden asennuksen takia).
Palvelus

Musashi otettiin palvelukseen 5. elokuuta 1942 ja lähti saman tien Trukin laguunille, jossa amiraali Isoroku Yamamoto teki siitä lippulaivansa. Yamamoton saatua surmansa 18. huhtikuuta 1943 alus kuljetti hänen tuhkansa Japaniin, mistä se palasi 5. elokuuta 1943 takaisin. Alus oli 10. helmikuuta 1944 asti Trukilla, josta se teki syöksyn Marshallinsaarille kohtaamatta vihollista. Alukseen osui 29. maaliskuuta 1944 Yhdysvaltain laivaston sukellusvene USS Tunnyn laukaisema torpedo. Vaurioituneen aluksen täytyi palata korjattavaksi Japaniin. Samalla alukselle asennettiin lisää ilmatorjunta-aseistusta.
Leytenlahden taistelussa Musashi sisaraluksena Yamaton kanssa muodosti vara-amiraali Takeo Kuritan keskisen ryhmän. Tämän taistelun aikana 25. lokakuuta 1944 Yhdysvaltain laivaston lentotukialuksilta nousseet lentokoneet hyökkäsivät aluksen kimppuun torpedoin ja pommein. Taistelussa Musashiin osui 17 pommia ja 20 torpedoa. Lisäksi sen lähelle tuli 18 lähiosumaa. Lopulta se kaatui kyljelleen ja upposi kello 19.35. Laivan 2 399 hengen miehistöstä yli 1 000 sai surmansa. Hävittäjien Kiyoshimo ja Shimakaze miehistöt pelastivat 1 376 eloonjäänyttä.
Hylky

Hylyn löysi 2015 Microsoftin perustaja Paul Allenin perustama tutkimusryhmä. Se oli kilometrin syvyydessä merenpohjassa Filippiinien saariryhmän keskellä Sibuyaninmeressä.
Aiheesta muualla

Kuvia tai muita tiedostoja aiheesta Musashi (1940) Wikimedia Commonsissa
CombinedFleet.com: taulukko Musashin liikkeistä (englanniksi)
Yamato-luokan taistelulaivat
Yamato | Musashi
Shinano-luokan lentotukialukset
Shinano
Keisari Hirohito vierailulla Musashilla.
Musashin viimeisiä hetkiä Leytenlahden taistelussa.
Music Everywhere

| ”Music Everywhere” Anna Abreu |
| --- | --- | --- |

Singlen tiedot
 Albumilta: Just a Pretty Face?
 Julkaistu: 5. elokuuta 2009 (Radio) 10. elokuuta 2009 (Digitaalinen) 12. elokuuta 2009 (CD-single)
 Tuottaja(t): Patric Sarin, Rauli "Rake" Eskolin
 Tyylilaji: pop, elektro, eurodance
 Kesto: 03.08 (Singleversio)   03:15 (Albumiversio)
 Levy-yhtiö: Sony Music
Muut kannet
 International-version kansikuva
Anna Abreun muut singlet
| ”Come Undone” 2009 | ”Music Everywhere” 2009 | ”Impatient” 2009 |
Music Everywhere on Anna Abreun 21. lokakuuta 2009 julkaistun kolmannen albumin Just a Pretty Face? ensimmäinen single. Kappale sai ensisoittonsa The Voicella 5. elokuuta 2009. Digitaalisesti single julkaistiin 10. elokuuta 2009, ja fyysisesti se oli ostettavissa kahta päivää myöhemmin 12. elokuuta. ”Music Everywhere” on genreltään Abreun ensimmäinen elektro-eurodance-tyylinen kappale.
”Music Everywhere” on Patric Sarinin ja tuottaja Rauli "Rake" Eskolinin käsialaa, jotka ovat tuttu tekijätiimi myös Abreun aiemmilta levyiltä.
Kappaleet

Music Everywhere 03:08
Music Everywhere (JS16 Remix)
Music Everywhere (Alt Version)
Music Everywhere (JS16 Remix Extended)
Listasijoitukset

| Lista | Paras sijoitus |
| --- | --- |
Suomen virallinen latauslista: 6.
Suomen virallinen singlelista: 2.
Musiikkivideo

Kappaleen musiikkivideon on ohjannut lähinnä valokuvaajana tunnettu Mikko Harma.
Videon alussa Anna, tukka hieman sekaisin, astelee ulos asuntovaunusta aamutakki päällä, jonka jälkeen Anna istutetaan meikattavaksi. Tämän jälkeen videossa Annalla nähdään eri vaatteita ja tyylejä. Anna on itse kertonut, että videon mustavalkoiset osuudet ovat niin sanottuja "making-of"-osuuksia, kun taas värilliset ovat itse todellista videota. Anna nähdään myös moottoripyörän selässä sekä Hummer-limusiinin sisällä tanssimassa.
Video on suurimmaksi osaksi kuvattu Malmin lentokentällä Helsingissä.
Anna Abreu "Music Everywhere" -videolla.
Botanic Gardens Conservation International

| Botanic Gardens Conservation International |
| --- | --- |
Perustettu:  1987
Toimiala:  kasviensuojelu
Kotipaikka:  Lontoo, Britannia
Jäsenmäärä:  yli 700 jäsenjärjestöä
Puheenjohtaja:  Sara Oldfield
Aiheesta muualla

Infobox OKNimi-testi OK: 
Botanic Gardens Conservation International (BGCI) on kasviensuojeluun keskittynyt järjestö. Siihen kuuluu yli 700 kasvitieteellistä puutarhaa 118 maasta.
BGCI perustettiin Kansainvälisen luonnonsuojeluliiton alaisuudessa vuonna 1987. Se on tämän jälkeen laajentunut maailman suurimmaksi kasvien suojeluun keskittyväksi verkostoksi. BGCI on kasvitieteellisten puutarhojen avulla listannut yli 150 000 kasvia, joita viljellään kasvitieteellisissä puutarhoissa ympäri maailmaa. Niihin kuuluu myös 12 000 uhanalaista kasvilajia. Vuonna 2000 BGCI julkaisi kansainvälisen esityksen kasvitieteellisille puutarhoille kasviensuojelua varten. Esityksen on allekirjoittanut 472 puutarhaa, jotka ovat siten lupautuneet panostamaan kasviensuojeluun.
BGCI:n päämaja sijaitsee Lontoossa. Sillä on toimistoja myös Kiinassa, Venäjälla, Singaporessa ja Yhdysvalloissa sekä edustaja Kanariansaarilla, Kolumbiassa, Saksassa ja Alankomaissa.
Aiheesta muualla

Järjestön kotisivut (englanniksi)
Carlstedt

Carlstedt tai Karlstedt on seuraavien henkilöiden sukunimi:
Carlstedt

Arno Carlstedt (1927–2013), suomalainen elokuvatuottaja
Birger Carlstedt (1907–1975), suomalainen taidemaalari
Carl-Gustav Carlstedt (1920–1984), suomalainen yritysjohtaja, kauppaneuvos
Ferdinand Alexander Vladimir Carlstedt (s. 1857), suomalainen Venäjän keisarillisen armeijan kenraalimajuri ja Helsingin poliisimestari
Jenny Carlstedt (s. 1972), ahvenanmaalaissyntyinen suomalainen mezzosopraano
Jonas Carlstedt (1745–1809), suomalainen juristi, pormestari ja valtiopäivämies
Kalle Carlstedt (1891–1952), suomalainen kuvataiteilija
Lily Carlstedt (1926–2002), tanskalainen yleisurheilija ja olympiamitalisti
Mikko Carlstedt (1892–1964), suomalainen taidemaalari
Viktor Carlstedt (1906–1951), suomenruotsalainen kirjailija
Karlstedt

Karl August Karlstedt (1838–1918), suomalainen maanviljelijä ja valtiopäivämies
| --- | --- |
: Tällä täsmennyssivulla luetellaan henkilöitä, joilla on sama sukunimi.
Natasha Low

| Tasha Low> Natasha Low Yi Ling |
| --- | --- |
 Low vuonna 2013
Henkilötiedot
Syntynyt: 11. lokakuuta 1993 (ikä 31)
Muusikko
Aktiivisena:  2012 lähtien
Tyylilajit:  K-pop
Aiheesta muualla
www.teamwildent.com/tasha-low
  [ Muokkaa Wikidatassa ] [ ohje ]  
Tasha Low (s. 11. lokakuuta 1993) on singaporelainen näyttelijä ja laulaja. Hän oli eteläkorealaisen Skarf-k-pop-ryhmän johtohenkilö vuodesta 2012 vuoteen 2014. Low asuu nykyään Singaporessa. Low puhuu sujuvasti englantia, mandariinikiinaa ja koreaa.
Narodnaja

Narodnaja
| --- | --- |
Sijainti:   Hanti-Mansia, Venäjä
Vuoristo:  Uralvuoristo
Korkeus merenpinnasta:  1 895 m
Prominenssi:  1 772  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Narodnaja (ven. На́родная tai Наро́дная) on Uralin korkein vuori Venäjällä, Hanti-Mansian ja Komin tasavallan rajan tuntumassa. Narodnajan korkein kohta on 1 895 metriä merenpinnan yläpuolella ja sijaitsee niukasti Hanti-Mansian puolella.